Hindi News

Iron Merchant Suicide Due To His Daughter in law

लोहा व्यापारी ने खुद की लाइसेंसी बंदूक से मारी गोली, सुसाइड नोट में पुत्रवधू को बताया वजह

2 वर्ष पहले



कॉपी लिंक

एनआईटी-5 का रहने वाला था व्यापारी

फरीदाबाद। एनआईटी -5 में रहने वाले एक लोहा कारोबारी ने पुत्रवधू की प्रताड़ना से तंग होकर खुद को गोली मारकर आत्महत्या कर ली। घटना की सूचना मिलने पर मौके पर पहुंची पुलिस ने शव को कब्जे में लेकर पोस्टमॉर्टम के लिए भेज दिया। पुलिस को मौके से एक सुसाइड नोट बरामद हुआ है। इसमें उन्होंने बेटे की शादी को धोखा बताया है। पुलिस घटना की जांच कर रही है।

1) पुत्रवधू का कोर्ट में चल रहा है केस

जानकारी के अनुसार कारोबारी प्रदीप कालरा की एनआईटी बस अड्डा के सामने कालरा मेटल के नाम से दुकान है। मंगलवार दोपहर करीब 12 बजे उन्होंने अपने एनएच -5 स्थित मकान में खुद को लाइसेंसी बंदूक से गोली मारकर आत्महत्या कर ली। घटना की सूचना मिलते ही थाना कोतवाली पुलिस दुकान पर पहुंच गई।

वहां दुकान में ताला लटक रहा था। कोतवाली पुलिस को वहां पता चला कि उन्होंने घर पर सुसाइड किया है। इसके बाद घटना की सूचना एनआईटी पुलिस को दी गई। एनआईटी पुलिस घटनास्थल पर पहुंची और शव को कब्जे में लेकर पोस्टमार्टम के लिए भेज दिया।

पुलिस ने बताया कि उनके बेटे प्रिंस की शादी 15 अगस्त 2014 को एनआईटी-5 निवासी रमेश नागपाल की बेटी हिना के साथ हुई थी। प्रिंस और हिना की यह दूसरी शादी थी। दोनों का पहले तलाक हो चुका था। पहली शादी से हिना का एक बेटा भी है। करीब एक साल बाद हिना के जुड़वा बेटे हुए।

बावजूद हिना खुश नहीं थी। बताया जाता है कि प्रिंस की पत्नी हिना और उसके परिजन उसके पहले शादी वाले बेटे को भी संपत्ति का वारिस बनाना चाहते थे। मृतक के बेटे प्रिंस का आरोप है कि उनकी पत्नी और ससुराल वाले उनसे पैसे हड़पने की साजिश रचने लगे। इसके चलते उनके खिलाफ पुलिस व अदालत में कई झूठी शिकायतें दी गईं। अदालत में उनका मामला विचाराधीन है। इसी बात से कारोबारी परेशान चल रहा था।